CELEX: 32017R1389
Language: hu
Date: 2017-07-26 00:00:00
Title: A Bizottság (EU) 2017/1389 rendelete (2017. július 26.) a 882/2004/EK európai parlamenti és tanácsi rendelet VII. mellékletének az élelmiszerekben előforduló vírusokat vizsgáló európai uniós referencialaboratórium kijelölése tekintetében történő módosításáról (EGT-vonatkozású szöveg. )

27.7.2017   
            
            
               HU
            
            
               Az Európai Unió Hivatalos Lapja
            
            
               L 195/9
            
         A BIZOTTSÁG (EU) 2017/1389 RENDELETE
   (2017. július 26.)
   a 882/2004/EK európai parlamenti és tanácsi rendelet VII. mellékletének az élelmiszerekben előforduló vírusokat vizsgáló európai uniós referencialaboratórium kijelölése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (5) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állategészségügyi kérdéseket vizsgáló uniós referencialaboratóriumok általános feladatait, kötelezettségeit és a velük szemben támasztott követelményeket. Az élelmiszereket és a takarmányokat vizsgáló uniós referencialaboratóriumok jegyzéke az említett rendelet VII. mellékletének I. részében található. A jegyzékben nem szerepel az élelmiszerekben előforduló vírusokat vizsgáló európai uniós referencialaboratórium. A rendelet 32. cikkének (5) bekezdése ugyanakkor arról rendelkezik, hogy a Bizottság felvehet további uniós referencialaboratóriumokat a VII. mellékletbe.
            
         
               (2)
            
            
               Az uniós referencialaboratóriumok tevékenységének ki kell terjednie a takarmány- és az élelmiszerjog, valamint az állategészségügy minden olyan területére, ahol pontos analitikai és diagnosztikai eredményekre van szükség. Noha az élelmiszerekben található vírusok kimutatására széles körben ismert módszerek állnak rendelkezésre, e vizsgálatok következetlen használata rontja az ellenőrzések hatékonyságát. A nemzeti referencialaboratóriumok által használt módszerek értékelése és az ilyen vizsgálatok végzésére való felkészültség tekintetében nem végeznek jártassági vizsgálatokat, ez pedig megnehezíti egyes nemzeti referencialaboratóriumok és hatósági laboratóriumok számára a 882/2004/EK rendeletnek megfelelő munkavégzéshez szükséges akkreditáció megszerzését. Így az élelmiszerekben előforduló vírusokat vizsgáló európai uniós referencialaboratórium hiánya hátráltatja az illetékes hatóságokat e terület hatósági ellenőrzésében.
            
         
               (3)
            
            
               A Bizottság 2016. december 16-án pályázati felhívást tett közzé az élelmiszerekben előforduló vírusokat vizsgáló uniós referencialaboratórium kiválasztása és kijelölése céljából. A kiválasztott laboratórium a Livsmedelsverket, melyet ki kell jelölni európai uniós referencialaboratóriumnak az élelmiszerekben előforduló vírusok vizsgálata tekintetében.
            
         
               (4)
            
            
               A 882/2004/EK rendelet VII. mellékletének I. részét ezért ennek megfelelően kell módosítani.
            
         
               (5)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 882/2004/EK rendelet VII. mellékletének I. része a következő 22. ponttal egészül ki:
   
      „22.   Az élelmiszerekben előforduló vírusokat vizsgáló európai uniós referencialaboratórium
      
      Livsmedelsverket
      Uppsala
      Svédország”.
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.